projecte-aina/catalan_government_crawling huggingface dataset:
Punt de trobada: Portal del Roser a les 18.30 h.
Col·labora: Tecla Smit Teatre Popular.
En el marc dels actes organitzats des de l'Associació Setge de Tarragona 1811 oferim una ruta literària que ens vol traslladar a la història i la literatura tarragonines d'inicis del segle XIX.
Troia [...] va ser segurament una de les primeres ciutats literàries de la història.
El seu mèrit era ser una ciutat assetjada.
Molts altres setges de ciutat han merescut, posteriorment, passar a la literatura (Constantinoble o Moscou).
A Tarragona, el setge que la ciutat va patir el 1811 per part de l'exèrcit napoleònic no tan sols és el fet històric més recordat (amb monument inclòs), sinó que ha estat, i de lluny, el que més literatura ha generat.
Joan Cavallé a La ciutat vista pels escriptors (2007).
Aquestes paraules de Joan Cavallé ens fan adonar que sobre el setge de Tarragona s'han escrit poemes, novel·les, peces teatrals i contes, a més de ser present en obres memorialístiques, en la premsa escrita de l'època i en la literatura popular.
Hi podem trobar escrits en català, castellà, italià, alemany i, també, polonès.
Escriptors de la talla de Stendhal, Pérez Galdós, Pedro Antonio de Alarcón, Balzac o E.T.A Hoffmann han fet servir, de manera més lleu, o més intensa, el setge en alguna de les seves obres.
El darrer terç del segle XIX ha vist altres autors com Josep Martí-Folguera, Alfred Opisso o Francesc Pelai Briz, i una mica més tard Pío Baroja.
Avui, ja al segle XXI, i dos-cents anys després d'aquells esdeveniments, encara es continuen publicant obres que els tenen com a escenari o els prenen com a referència.
Serveixin com exemple les novel·les de Sandra Barràs, Xavier Carreras o Amando Lacueva.
En aquesta ruta històrica i literària sobre el setge de Tarragona anem pel Passeig Arqueològic, el de Sant Antoni, el pla de la seu i el Portal del Carro.
En els llocs adients ens aturem per llegir uns quants textos literaris que incorporen el setge de Tarragona per a situar-hi una trama de ficció, més o menys versemblant, més o menys allunyada del que ens diuen els historiadors.
Mitjançant els textos que hem escollit intentem, en la mesura el possible, resseguir els fets més rellevants dels 56 dies que va durar l'assetjament a la nostra ciutat.
Gratuïta amb inscripció prèvia a: [EMAIL]
Una experiència musical per conèixer de ben a prop el món dels vinils.
Divendres 22 de juny a les 18.30 h.
Per tercer any consecutiu, i a l'entorn del Dia Internacional de la Música (21 de juny), la Secció de Cinema i Música de la biblioteca organitza una tertúlia musical.
Enguany parlarem del món dels vinils, un format que està vivint una època daurada i que revifa una manera diferent d'entendre, escoltar i, en definitiva, viure la música.
Una deliciosa sessió vinílica en directe a càrrec del Vinil Club Tarragona servirà de fons per parlar amb tots vosaltres d'aquest format musical que ha aconseguit sobreviure a la crisi de la indústria musical.
Una xerrada distesa en la que intentarem aprofundir en el passat, el present i el futur d'aquest format tan estimat pels col·leccionistes melòmans.
I ho farem des de 4 punts de vista diferents, però amb un denominador comú: la passió pel vinil.
Vladimir Lozano: Apassionat dels vinils, president i fundador del Vinil Club Tarragona, cronista musical i guitarrista.
Samuel Montes: Col·leccionista malaltís, cercador incansable de rareses musicals en vinil i un dels capos del segell discogràfic "Madmua Records"
Diego Vidal: Propietari de Shiva Music, botiga especialitzada en vinils i altres llaminadures musicals.
Conductor: Emili Samper; dins del cicle "La ciutat a cau d'Orella" i amb la col·laboració de Delirópolis i de Tarraco Viva.
Us proposem la lectura de tres còmics que ens presenten personatges heroics de temps passats (la Guerra del Francès, l'Imperi romà i l'edat mitjana) relacionats, d'una manera o altra, amb la ciutat de Tarragona.
Veurem quin paper va tenir Rosa Venes i Clusas durant el setge de Tarragona el 1811, viatjarem al món antic per viure les curses dels aurigues en primera persona i acompanyarem Bernat de Santa Eugènia en la conquesta de Mallorca per part del rei En Jaume.
El cicle forma part de la 6a edició de La ciutat a cau d'orella dedicada a "Heroica Tarragona" (del 19 d'abril al 21 de juny), organitzada pel Servei de Joventut de l'Ajuntament de Tarragona, la Biblioteca Pública de Tarragona, l'Arxiu de Folklore de la Universitat Rovira i Virgili i l'Escola de Lletres.
El conductor del club, Emili Samper, és investigador i professor.
Ha treballat els àmbits de la cultura popular, i també el món del còmic.
És membre del col·lectiu Delirópolis.
Us podeu inscriure presencialment, per telèfon al 977 240 331 o per correu electrònic: [EMAIL]
Juny 2018 en el marc del cicle "Heroica Tarragona".
Universitat Rovira i Virgili i Biblioteca Pública
Marco Pagot és un veterà pilot d'avions de la I Guerra Mundial que es dedica a fer de caça recompenses atrapant pirates a la Mar Adriàtica.
Dimecres 20 de juny a les 19 h.
Ambientada al Japó durant un període Muromachi d'estil èpic, un dels últims supervivents d'un antic clan del nord del Japó es troba enmig de la batalla entre diverses faccions: el shogunat, una vila industrial liderada per una carismàtica senyora, i els esperits del bosc, que lluiten per la supervivència de la seva llar.
Dimarts 19 de juny a les 18.45 h a la biblioteca.
A càrrec d'Omar El Bachiri, psicòleg clínic, llicenciat per la UNED.
Orientació psicopedagògica > Educació emocional>
Acció de sotmetre un company d'escola a un maltractament físic o psicològic sistemàtic i continuat, el qual pot provocar-li problemes físics i psicològics.
Amb aquesta xerrada coneixereu què és el bullying i com es diferencia de l'agressió.
Un infant pot ser agressiu però en canvi no fer bullying o a l'inrevés.
Entendreu també com la forma d'educar l'infant a casa farà que sigui un agressor o una víctima.
Se us mostraran les quatre formes universals d'educació existents i cadascuna amb les seves conseqüències i els seus beneficis.
Coneixereu el protocol d'actuació en cas d'assetjament i també si l'infant pateix de baixa autoestima, com augmentar-l'hi.
Dimarts, 11 d'abril a les 11:00 h a la Sala Infantil.
Vine a conèixer la història d'un peix molt savi que va viure en un mar molt antic: El Peix Pedra.
Dijous, 6 d'abril de 2017 a les 17 h.
Organitzada per la Biblioteca-Hemeroteca Municipal, la Biblioteca Pública de Tarragona.
Amb la col·laboració de l'Escola de Lletres.
Dilluns, 10 d'abril a les 17.30 h espectacle poètic: El carrer del mar a càrrec de Joan Rioné.
La Biblioteca acollirà, un any més, el "Club de la Clàssica" amb dues conferències pianístiques a càrrec de Kiev Portella.
Dimecres 5 d'abril a les 19 h a la Secció Local de la Biblioteca: "Gabriela Montero i les seves improvisacions."
Clubs de lectura en francès i anglès.
Del 4 al 9 d'abril a la ciutat i també a la Biblioteca.
Amb cinema, un taller didàctic musical i molts recursos al vostre abast!
Programació de tallers Abril-Juny 2017 sobre Tecnologies de la Informació i la Comunicació i sobre Xarxes socials.
Dimecres, 29 de març a les 19.00 h a la Sala Infantil.
Divendres 21 d'abril de les 17 h fins a les 19 h revetlla infantil i de les 20 h fins a les 24 h la revetlla per a tothom.
La Revetlla de Sant Jordi s'ha consolidat com una festa i una celebració de les biblioteques públiques de Catalunya.
Et convidem a celebrar la cinquena revetlla de Sant Jordi a la Biblioteca Pública de Tarragona, fins les 24 h organitzada conjuntament per la Biblioteca Pública de Tarragona, els Serveis Territorials de Cultura a Tarragona, la Direcció General de Política Lingüística de la Generalitat de Catalunya, el Centre de Normalització Lingüística de Tarragona, l'Escola Oficial d'Idiomes, Òmnium Cultural Tarragonès, i el Consell Comarcal del Tarragonès.
La Revetlla de Sant Jordi ha consolidat la participació d'un important nombre d'entitats tarragonines que apleguen propostes culturals que tenen les lletres, la música o el teatre com a eixos vertebradors.
Esperem que ens acompanyeu per gaudir plegats de la V Revetlla de Sant Jordi i recordeu que també ens podeu seguir a les xarxes socials
REVETLLA INFANTIL (De les 17 a les 19 hores)
PRIMERA PART (De les 20 a les 21.45 hores)
SEGONA PART (De les 22.15 a les 24 hores)
El cicle "Cinema en català, i més a prop!" projectarà quatre noves pel·lícules de febrer a maig.
Dimarts 16 de maig a les 18 hores: "El Secret d'Adaline" (2015, dirigida per Lee Toland Krieger)
La Direcció General de Política Lingüística de la Generalitat de Catalunya, el Consorci per a la Normalització Lingüística, l'Escola Oficial d'Idiomes, Òmnium Cultural i la Biblioteca Pública, en el marc del Ple pel Català al Camp de Tarragona, organitzem conjuntament aquest cicle amb l'objectiu de promoure la llengua catalana a la gran pantalla i potenciar el cinema com a eina de cohesió, gaudi col·lectiu i aprenentatge.
La setena edició del cicle de cinema continua amb la projecció de quatre pel·lícules més, consolidant la seva oferta dirigida a tota la ciutadania i, molt especialment, a les persones que estan aprenent la nostra llengua.
Les projeccions tindran lloc als Serveis Territorials de Cultura de Tarragona (c.
L'entrada és gratuïta només limitada a l'aforament de la sala.
El calendari i les pel·lícules que es projectaran són:
Dimarts 21 de febrer a les 18 hores.
Un refugiat de la guerra civil sudanesa conviu als Estats Units amb altres companys sudanesos.
Després d'arribar a Amèrica, coneixen la Carrie, una treballadora social que, conscient de la seva tragèdia, procura ensenyar-los com han de desenvolupar-se en un món tan diferent del seu.
Dimarts 21 de març les 18 hores.
La Riley és una noia que experimenta tota classe de sentiments.
Encara que la seva vida ha estat marcada per l'alegria, també es veu afectada per altre tipus d'emocions.
El que no entén gaire bé és perquè ha d'existir la tristesa en la seva vida.
Una sèrie d'esdeveniments faran que l'alegria i la tristesa es barregin en una perillosa aventura que capgirarà el món de la Riley.
Dimarts 18 d'abril a les 18 hores.
Un grup de cooperants intenta treure un cadàver de dins un pou en una zona de conflicte.
Algú l'hi ha tirat amb la intenció de contaminar l'aigua i deixar sense proveïment les poblacions pròximes.
Però la tasca es converteix en una missió impossible, en la qual l'enemic veritable potser serà la irracionalitat.
Dimarts 16 de maig a les 18 hores.
Adaline Bowman, nascuda a començaments del segle XX, adquireix, als 29 anys, l'eterna joventut a causa d'un accident.
Després de vuit dècades de vida solitària, coneix l'Ellis Jones, un home per qui podria valdre la pena perdre la immortalitat.
Com a arreu, a les comarques de l'Ebre, des dels arrossars del Delta fins els camps d'oliveres de la Terra Alta, s'hi ha fet bona literatura.
Noms com Sebastià Juan Arbó, Gerard Vergés, Jesús Moncada o Artur Bladé Desumvila en són testimonis suficients.
Però no només ells, sinó que nous escriptors ens recorden des de fa temps que la literatura ebrenca encara existeix i està ben viva.
L' Ebre, en l'imaginari literari creat des de la Renaixença, era inexistent o perifèric.
Actualment la literatura ebrenca ha configurat uns espais que renoven i amplien horitzons culturals.
El club de Lectura de la Biblioteca Pública de Tarragona acollirà el cicle " Mirades Ebrenques: Sebastià J. Arbó i Francesca Alier n ".
Llegirem la novel·la, inicial i clàssica, Terres de l'Ebre escrita el 1932 per Sebastià Juan Arbó i després Les passions de la Menestrala de Francesca Aliern Pons, publicada el 1998.
Ambdues obres transcorren a la regió de l'Ebre i situen l'acció a començaments del segle XX.
Comentarem la novel·la de l'Arbó el dijous 11 de maig i la de la Francesca Aliern el dijous 15 de juny, dia en què comptarem amb la presència de l'autora a la Biblioteca.
Com a complement, per al dijous 18 de maig tenim una conferència a càrrec de Josep-Sebastià Cid Català, professor de llengua i literatura catalana: " Els imprescindibles de la literatura ebrenca" on coneixerem alguns dels autors i obres que han fet de l'Ebre un riu literari.
El dissabte 27 de maig la Biblioteca organitzarà una sortida cultural a Móra d'Ebre per visitar la Fira del Llibre Ebrenc i gaudir de Litterarum Fira d'Espectacles Literaris.
Reflexions personals al voltant del futur de les biblioteques.
Dijous 27 d'abril a les 19 hores a la Secció Local
Una vegada commemorat el centenari de la creació de la xarxa pública de biblioteques a través de l'Any de les Biblioteques que es va dur a terme el 2015, el Servei de Biblioteques de la Generalitat de Catalunya promou una campanya de participació ciutadana sota el títol: "100 i ara què?".
L'objectiu de la campanya és fomentar una reflexió de futur compartida sobre cap a on ha d'anar el sistema públic bibliotecari.
Per a fer-ho, s'ha editat una breu publicació sota el títol: 100 anys de biblioteques, i ara què? on es fa balanç de l' Any de les Biblioteques i, alhora, es convida a persones del món de la cultura a pensar sobre el futur del nostre sistema públic a mode d'estímul de la campanya promoguda a Twitter?
A més a més, s'ha organitzat un cicle de taules rodones que porta per títol 'El futur de les biblioteques públiques: mirades personals' que tindrà lloc en diverses biblioteques del territori català, i que pretén continuar incentivant aquesta reflexió de futur però des d'una perspectiva presencial i directa.
A la Biblioteca Pública de Tarragona la cita serà el proper dijous 27 d'abril a les 19 hores i comptarem amb la participació de:
La sessió serà conduïda i moderada per Dolors Saumell, directora de la Biblioteca Pública de Tarragona, de manera que després de les intervencions dels ponents, el públic assistent pugui tenir la paraula.
Us convidem a assistir a la taula rodona i a comentar a les xarxes socials amb l'etiqueta
Un somni de nens convertit en la missió més important de la seva vida.
Divendres 28 d'abril a les 18.30 hores a la Secció Local de la Biblioteca.
Versió original en danès subtitulada en català.
En Kristian i en Peter són amics, són enginyers de primer nivell i comparteixen un somni: construir un coet fet a casa que els permeti viatjar a l'espai.
Si tenen èxit, Dinamarca serà el quart país a la història que envia persones més enllà de l'atmosfera terrestre.
Acompanyats d'un grup de fanàtics de l'aeronàutica, els dos protagonistes hauran de lluitar contra els més grans desafiaments tècnics, i fins i tot hauran de desatendre les seves obligacions familiars per fer realitat el seu somni.
Aconseguiran construir un coet amb el mateix pressupost que costaria fer un cotxe?
Amateurs a l'espai és la història d'un dels grans somnis de la humanitat i de com fer-lo realitat, malgrat els petits entrebancs quotidians, com ara perdre el tornavís o les baralles per decidir a qui li toca treure les escombraries.
Ha treballat en diverses ocasions per a la televisió pública danesa (DR) i ha estat premiat internacionalment pels seus curts documentals titulats Max by Chance (2004) i The World in Denmark (2007).
DOCS Barcelona DEL MES és la prolongació del Docs Barcelona International Documentary Film Festival al llarg de l'any i el territori.
Va néixer el 2005 amb l'objectiu d'apropar els documentals als espectadors més enllà de les ocasions puntuals que ens brinden els festivals.
Aquesta és una activitat que promou el Servei de Biblioteques de la Generalitat de Catalunya i s'emmarca dins el Ple pel Català al Camp de Tarragona.
Departament de Cultura, ICAC (Institut Català d'Arqueologia Clàssica), Reial Societat Arqueològica Tarraconense, Associació de Bibliòfils de Tarragona.
Departament de Filologia Catalana i CRAI.
Aquest any 2017 es commemora el 500 aniversari del naixement de l'arquebisbe Antonio Agustín Albanell (Saragossa, 26 de febrer de 1517).
Estudiós del dret i les humanitats, provinent d'una família que ocupà importants càrrecs en l'administració pública i en la carrera eclesiàstica.
Fou auditor de la Rota, nunci papal a Anglaterra i al Sacre Imperi, participà activament al Concili de Trento, i fou bisbe d'Alife, Lleida i finalment a Tarragona des de 1577 fins la seva mort al 1586.
Antoni Agustí és enterrat al centre de la capella del Santíssim de la Catedral de Tarragona en un sepulcre dissenyat per l'arquitecte Pere Blai.
A Tarragona destaca el seu mecenatge i impuls cultural; consolida l'Estudi General i promou la impremta, establint l'impressor valencià Joan Felip Mey a les pròpies dependències del palau episcopal.
Des d'aquesta impremta promou la publicació tant de la seva obra com la d'altres humanistes de l'època com Lluís Pons d'Icart.
Seguint els costums de l'època construeix als jardins del mateix palau episcopal un museu a l'aire lliure (hortus), amb inscripcions i estàtues de la seva col·lecció, on organitza reunions amb els intel·lectuals de la ciutat.
Antoni Agustí destaca per les seves aportacions en el terreny de l'epigrafia, la numismàtica i l'antiquària.
Una de les facetes més conegudes de la seva personalitat és la vessant bibliòfila.
Antoni Agustí era posseïdor d'una de les biblioteques renaixentistes més apreciades de l'època.
En ella reuneix prop d'un miler d'exemplars entre els quals destaquen la seva col·lecció de papirs i manuscrits grecs i llatins.
A la seva mort, el papa Sixt V reclamà una part dels manuscrits sobre concilis i dret canònic, però el gruix més important de la biblioteca passa a mans de Felip II el qual la diposita en la recent inaugurada Biblioteca Reial de l'Escorial.
L'objectiu central del cicle es difondre i posar en valor la figura d'Antoni Agustí, destacant i la seva repercussió en el món cultural català en general i en la Tarragona del darrer terç del segle XVI en particular.
Per esbossar la seva polièdrica figura combinarem diverses activitats culturals com conferències d'experts en la seva figura i en l'humanisme a Catalunya, visites a indrets com la Catedral i la capella del Santíssim on està enterrat o una ruta per la Tarragona del segle XVI, i exposicions de fons bibliogràfics del propi Antoni Agustí i d'altres exponents del renaixement a Catalunya que formen part dels fons patrimonials de la Biblioteca Pública de Tarragona, de la Biblioteca del Seminari Pontifici de Tarragona, i de diverses col·leccions particulars de col·leccionistes de Tarragona.
Important: LA SORTIDA DEL DIA 18 DE MAIG TÉ LES PLACES COBERTES.
Les sortides dels dies 1 i 13 de juny tenen places limitades i cal inscripció prèvia a la Biblioteca Pública de Tarragona, presencialment o per correu electrònic a [EMAIL].
Convidem als infants a conèixer la història "Una festa única" que és molt més que un conte perquè és el camí que ens portarà a viure un fet insòlit: un berenar literari a la Sala infantil.
La Fina Anglès ens proposa d'acostar-nos a la literatura de manera lúdica i de bracet de personatges estretament lligats a les nostres festes tradicionals, a la nostra gastronomia i al berenar de tota la vida.
Professora a secundària i a la Universitat Rovira i Virgili, és autora de llibres per a nois i noies: novel·les, poemaris, cantates i per a públic adult: assajos sobre l'obra de Joaquim Mir i Marià Manent i publicacions sobre la història de l'Aleixar.
Per a infants ha publicat les novel·les "L'endemà i el Sr.
Anselm" (1995) i "Codolenc el gegant" (1999) i dos llibres de poemes a l'editorial tarragonina Arola: "Bella lluna treu el nas" (2005) i "Bella lluna fa l'ullet" (2008), dos llibres pensant en xiquets de totes les edats que, com usuaris que són de la llengua parlada i escrita, estan vivint una etapa de maduració que els portarà d'emprar el llenguatge literal, de significat únic i inequívoc, al llenguatge que té també sentit figurat.
Poemes i il·lustracions adreçats als xiquets i xiquetes que estan en edat de convertir-se, pels camins del raonament, en usuaris de les prestacions que el llenguatge reserva als adults i que pels camins de la poesia poden descobrir sensibilitat, enginy, agudesa, visió inusual de les coses, una lectura més eclèctica de l'entorn, la senzillesa i la transcendència de la quotidianitat.
Dimecres 24 de maig les 19 h Conferència "Campanes, campanars i campaners al Camp de Tarragona" a càrrec de Jesús Martínez de Còdol Educació.
Entrada lliure limitada a l'aforament de la sala.
Tastets de patrimoni té per objectiu donar a conèixer de primera mà, i posar en valor així, el patrimoni de les comarques de Tarragona a través de la presentació de xerrades, rutes i sortides culturals, preparades des dels centres d'estudis locals i comarcals, qui en són també autors o impulsors.
Els tastets s'organitzen des de l'any 2004 per la Biblioteca i l' Institut Ramon Muntaner, Fundació Privada dels Centres d'Estudis de Parla Catalana, qui s'encarrega de prestar suport i difusió als projectes d'estudi del patrimoni i promoció cultural fets des dels centres i instituts d'estudis.
Aquesta primavera 2017 coneixerem el patrimoni modernista reusenc.
Conferència " L'Institut Pere Mata de Reus, una joia modernista " a càrrec de Maria Adserias de Còdol Educació.
Conferència "Campanes, campanars i campaners al Camp de Tarragona" a càrrec de Jesús Martínez de Còdol Educació.
Visita a l'Institut Pere Mata i a la prioral de Reus.
Places limitades amb inscripció prèvia.
Dijous 18 d'octubre de les 9.15 h a les 13.30 h.
Adreçat a bibliotecaris, mestres, llibreters...
El proper dijous 18 d'octubre celebrarem la 2a Matinal de clubs de lectura infantils i juvenils organitzada des de la Sala infantil per celebrar els 15 anys que venim treballant els clubs de lectura infantils i juvenils.
Reunirem diferents agents i professionals del nostre territori que actuen com a prescriptors de lectures per a joves i infants i compartirem experiències amb biblioteques però també llibreries, escoles i instituts.
Sota el títol " Prescripció literària ens els infants i joves.
Els clubs de lectura infantils i juvenils, creixent amb tots els sentits" comptarem amb la participació de la llibreria Adserà de Tarragona, Biblioteques de Sant Pere de Ribes, Biblioteca Xavier Amorós de Reus, Biblioteca de l'Institut Tarragona, llibreria La Capona de Tarragona, Escola Pràctiques de Tarragona i la Biblioteca Mestre Maria Antònia de Torredembarra.
Aquest serà el programa previst per la propera Matinal:
9.15 h Benvinguda i presentació «15 anys de clubs de lectura infantils i juvenils a la Biblioteca Pública de Tarragona»
9.30 h -11.15 h Xerrada «Un llibre per cada lector i un lector per cada llibre».
A càrrec de la Paula Jarrín, llibretera i especialista en LIJ
11.30 h – 13.00 h Presentació d'experiències
Acompanyant lectors des de la llibreria.
Clubs de lectura infantils (de P4 a 6 de primària) a les Biblioteques de Sant Pere de Ribes
Club de lectura amb professors de secundària.
Clubs de lectura resultants de la Biblio(r)evolució.
Els youtubers, porta d'entrada a la literatura?
Llibreria La Capona de Tarragona
Club de lectura en família (10-11 anys) de l'Escola Pràctiques de Tarragona
13.00 h – 13.30 h Torn obert de preguntes i cloenda
Aquesta trobada de professionals forma part de les diferents activitats que es programaran a la Biblioteca en motiu de la celebració dels 15 anys de clubs que inclouran també un taller de booktubers i una trobada amb l'escriptora Eulàlia Canal.